სვეტლანა ტიხანოვსკაია

სვეტლანა ტიხანოვსკაია ან სვიატლანა ციხანოუსკაია (, ; დ. 11 სექტემბერი, 1982) — ბელარუსი ადამიანის უფლებათა დამცველი და პოლიტიკოსი.  2020 წელს ტიხანოვსკაია იყო ოპოზიციის კანდიდატი ბელარუსის საპრეზიდენტო არჩევნებში. ოპოზიციის საპრეზიდენტო კანდიდატი სვეტლანა მისი მეუღლის, სერგეი ტიხანოვსკის (რომელიც ასევე კენჭისყრას აპირებდა) დაპატიმრების შემდეგ გახდა.

2020 წლის ბელარუსის საპრეზიდენტო არჩევნებში გამარჯვებულად თავი ბელარუსის მოქმედმა პრეზიდენტმა, ალექსანდრე ლუკაშენკომ, გამოაცხადა. არჩევნების შედეგების გაყალბებასა და დარღვევებს მასობრივი საპროტესტო აქციები მოყვა. ტიხანოვსკაიამ საკუთარი თავი გამარჯვებულად გამოაცხადა. მისი გუნდის განცხადებით, მან ხმების 60-დან 70 პროცენტამდე მიიღო, რის შემდეგაც მან მიმართა დასავლეთის ქვეყნების პრეზიდენტად აღიარების თხოვნით.

2020 წლის 10 აგვისტოს, ბელარუსის საარჩევნო კომისიის ოფიციალური შედეგების გამოქვეყნების შემდეგ, ტიხანოვსკაიამ მიმართა კომისიას დარღვევების, აღრიცხვისა და შედეგების გადათვლის მოთხოვნით.РБК, 13 августа 2020. ЦИК отчиталась о почти 15 % голосов за Тихановскую в Минске კომისიის შენობაში შეხვდა ძალოვანი სტრუქტურების წარმომადგენლებს, რის შემდეგაც წაიკითხა მიმართვა პროტესტის მონაწილეებისთვის და მათ პროტესტის შეწყვეტისკენ მოუწოდა. ამის შემდეგ, მასთან კავშირი შეწყდა. 

2020 წლის 11 აგვისტოს ლიეტუვის საგარეო საქმეთა მინისტრმა ლინას ლინკევიჩუსმა გაავრცელა ინფორმაცია ტიხანოვსკაიას ლიეტუვაში ყოფნის შესახებ. მოგვიანებით გაირკვა, რომ ბელარუსმა ძალოვნებმა ტიხანოვსკაიას ვიდეოს ჩაწერა და ქვეყნის დატოვება აიძულეს.Ковалькова: Тихановскую вывезли из страны белорусские власти, Еврорадио, 11.08.2020.

სქოლიო

კატეგორია:დაბადებული 1982
კატეგორია:დაბადებული 11 სექტემბერი
კატეგორია:XXI საუკუნის ბელარუსი ქალი პოლიტიკოსები
კატეგორია:ცოცხალი ადამიანები